
^Mrtamento di Cultura Aruba 

Biogralia dlAmado Eulogio Rosina 


Amado Eulogio Rosina a nace na Aruba dia 13 di September 1953, na 
Concessielaan. Amado a nace na cas, no na hospital. Amado su mama ta naci na 
Corsou na 1917 y a bini Aruba ora e tabatin 20 aña di edad. E1 a biba setenta aña na 
Aruba. Na 2007 el a fayece na edad di nobenta aña. Nomber di su ta Oscar Pilgram. 

E1 a fayece na Trinidad, den decada ochenta di siglo pasa. Cu un aña di edad Amado 
a bay biba na Tarabanaweg. Amado a biba na Tarabana te cu 27 aña di edad, prome 
cu a traha cas. Amado tin cinco ruman. Mildred, ta cumpliendo 82 aña awor. Otro 
ruman muhe ta Stella di 81 aña, kende a bay Inglatera na 1960. Un otro ruman 
homber ta Wilfred d.f.m. kende tabata biba na Hulanda. Su otro ruman ta Stanley y 
e ta bay cumpli 70 aña. Amado ta e ultimo yiu. E ta casa cu Astrid Kock. Su fecha 
di nacemento ta 23 di januari 1962. Amado su yiu mayo ta Anushka Rosina y tin cuarenta aña. Yiu di Amado 
cu yama Arcadio, lo mester tabatin 35 aña aworaki. E1 a fayece. Joshua ta un otro yiu cu ta biba na Hulanda. 
E ta un artista, e ta canta. Stanley su ruman tabata e drummer di S-United. Pero prome cu esey Stanley a toca 
tambe cu Joy Kock den Caribbean Hotel. Nan a toca na Divi divi hotel tambe. Pero semper el a combina 
musica cu su trabou di electricien tur dia. 

Segun Amaflo e bida atrlstico ta cu musica a cambia su bida y 
rumbo, pero a scohe pa e rumbo di bon. 

Te awe Amado ta tocando den hotel, y e tin grupo di hende cu e ta trece hunto 
tur siman. Tin cinco aña cu nan ta topa tur diaranson anochi, tur ta ariba 
sesenta. Anto nan ta haci “wandel voetbal”, ariba yerba, soda curpa. Ta haci 
oracion ora caba, tur hende ta bin hunto haci un oracion pa cualkier amigo cu 
ta malo, E cos ey a bira un cos top! Dus e mesun cos Amado a keda haci. 

Amado ta kere cu un hende mester haci sport. Tur cos cu Amado haci mester 
ta na midi! Nada no mester ta dimas. Y bo mester tin habilidad di acepta di 
locual no por! 

I blda artlstico 

E carera musical a cuminsa den e 
unico forma cu e tabata por a 
cuminsa. No tabatin otro 
escogencia! Pues, si bo tin cu bati 
riba bleki di lechi, bo tin di bati 
riba bleki lechi, of riba caha. Bay 
matansa (abattoir) busca e cueronan 
di bestia, anto rek nan pone na solo, 
pa nos haya tambu. Practica hopi 
percusion, pasobra no tin nada otro. 

Tur hende ta wak, bo ta sinti ki bo 
ritmo ta, si bo por toca percusion. 

No tabatin scol di musica. Ora cu a 
haya tino, tabatin un Cultureel 
Centrum, pero fmancieramente 
tabata hopi dificil pa bay ey. 

Amado a fia un guitara di un 

un mucha homber mas grandi 
banda di cas, anto ta corda cu 
tabata train toca e tema di “Bad 
Masterson” cu tabata un pelicula 
preto cu blanco na television. Anto 
esey Amado a train, pero tocando e 
cu duim. Dus cu duim. Anto ora bo 
por “master” esey, ta mescos cu bo 
a slaag! Hahaha...Amado tabatin, 
diesun of diesdos aña y cu gana di 
purba semper. Hopi mucha homber 
a rondona Amado y e tin e guitara 
buta riba su pia. Despues ta 
steelpan a haci su entrada. Buchi 
Boekhoudt for di e tempo ey caba, 
ta buta e drumnan corta riba 
candela, haci nan moli pa e 


cuminsa traha steelpan. Asina a 
bin haya un set di bari den 
Tarabana y a cuminsa train. Pero 
di biaha Amado a coy e “first 
pan” pa por a saca melodia. 
Amado a bira e “first pan 
player”, pero tambe el a bay 
train riba e “grumbler” y riba e 
“fourtune”, tur e barinan cu tin. 

E tabata mas jong, pero dado 
momento e por a toca tur e 
barinan. Dus tabata bira mas facil 
pa e mustra un compañero ora e 
toca un melodia, si e ta toca e 
grumbler pa e sa e sla di 
acompañamento. Training ta 
tuma luga casi tur anochi, ta 


Segun Amado bo 


mester tin 


habilidad di acepta 


di locual no por! 

train ora tin luna, pasobra no tin 
luz. E ta shemering, dus ta bisa tin 
luz y nos ta probecha e ora pa 
train. Asina ey a bay toca den 
camaval hopi trempan na 
1963/1964 cu bari na garganta. 
Anto e tempo ey, ta cabuya di 
coriente ta uza pa wanta e dmm 
na garganta! Pero door cu e 
cabuya di coriente ta corta bo 
garganta, nan ta coy cahanan di 
carton, cort’e diki hink’e bou di 
bo garganta. 


Compara cu awor, antes e camaval 
tabata largisimo! Aworaki ta mita 
distancia e ta! Y tabata cana sin 
cobra, no tabatin pago. Ora parada 
caba ta bay buta tur e barinan ey 
bou, anto dirigentenan ta pasa 
duna un pan of algo otro pa come, 
anto nan ta bati riba bo lomba, bisa 
bo “hopi forsa!”. Na 1968 Amado 
a toca pa prome biaha den hotel na 
Manchebo. Anto for di ey, el a 
haya chens di bay Amba 
Caribbean Hotel pa topa cu Willy 



AmadoRosina atocaprome 
biaha den Nanchebo Beach Hotel 
na afla 196$ 


Tjong A Jong y Ebby Peterson. Amado su instmmento ta baho. E1 a traha un tempo cortico den Amba 
Caribbean Hotel. Trio Huasteca tabata toca e tempo ey caba eyden. Como cu Eric Escalona a kibra su man 
hungando basket pa Amba Juniors, Etty Toppenberg a pidi Amado pa bin toca baho. Asina Amado a drenta 
Trio Huasteca, pasobra e tempo ey no tabatin e gmpo Dedhalavi ainda. Asina e carera a cuminsa y despues a 
“switch over” pa Dedhalavi. Pues, for di Etty Toppenberg pa Dedhalavie, fo’i Dedhalavi pa High Notes na 
Holiday Inn. Amado a toca cu Pancho Bonariba, despues na e hotelnan chikito y te ainda e t’ey. Dus si bo 
wak bon, 51 aña largo Amado ta na hotel caba. 

Instrumento musical 


Amado no a specialisa den ningun 
instmment. Loke si el a specialisa 
y duna hopi balor na dje ta 
harmonia musical. Amado a studia 
cuater aña harmonia y tambe piano 
cerca Roberto Montiel (dfm). 

E tabata bay den añanan setenta 
cu vakantie Merca pa tuma tayer 
(workshops). E1 a tuma les di 
musica via corespondencia di 
Berklee College online y tabata 
paga pa nan. E resto ta trayectoria. 
Toca hopi, toca tur dia y compaña 
show. E tempo aya Amado tabata 
compaña show di Las Vegas hopi. 


Preparacion musical 

Amado ta kere cu un bon buki cu Roberto Montiel a dun’e di acordes y arpeggios a yud’e masha hopi. Bo ta 
haci tur ehercisio cu un man, despues cu e otro man y despues tur dos hunto. Amado ta bisa semper e cos ey ta 
dificil y bo ta fada na cierto momento. Pero, si bo dedica un siman di dos tres ora, ora bo bay toca bo ta mira 
un facilidad pa bo haci “licks” cu bo dedenan. E ta duna fruta! Sin studia, si bo no dedica “it’s not gonna go”. 



Amado Rosina ta estrena e 
orgel den Sheraton hotel 


E tabata director musical, anto 
“al doende” bo ta siña hopi. E1 a 
gana hopi experencia. Amado a 
bin cu un orgel for di Corsou sin 
paga p’e. E1 Gordito de Oro 
(Angel Job) a bis’e pa e bay cune 
y ora cu e haya e placa, mand’e. 
Asina a sosode tambe. Amado a 
estrena e orgel den Sheraton cu 
Dedhalavie. Ainda Amado tin e 
orgel aki bon warda den su 
maleta (case) y e ta funciona. Ta 
di aplaudi e aprecio cu Amado 
tin pa un instrumento cu e ta 
considera un relikia. 

Desaroyo musical 


Na hotel antes a toca algun cos di 
Aruba, pero ochenta porciento 
tabata cancionnan Mericano. 
Amado tabata uza un tape 
recorder pa saca piesanan y tabata 
saca un score pa nan mes.Tabata 
train cuater biaha pa siman cu 
Dedhalavie y ta toca seis biaha pa 
siman. Amado a dirigi e Festival 
di Tumberito pa mas o menos 
binti aña. E1 a fungi como director 
di Festival di OTI. Amado a 
aregla pa OTI y pa tumba festival. 
Tabatin un grupo musical di 
amigonan cu nan a yama 
“Untouchables”. Amado a biaha 
cu Trio Huasteca pa Hawaii, 
Venezuela y Corsou diferente 
biaha. Cu Dedhalavie el a biaha 
varios biaha y tabata graba tur e 
disconan den exterior. Entre otro 
el a graba na Radio Continente na 


E1 a bay Baranquilla y despues a 
graba na Bogota cu Eduardo 
Maya. Amado a biaha riba 
invitacion di Toeristen Bureau pa 
Convention di Aruba. E grupo a 
toca na Mexico City, Acapulco. 

E tempo aya tambe a biaha hunto 
cu nan Sr. Betico Croes. Durante 
un convention na Acapulco, 
Dedhalavie a sali e miho grupo di 
mundo. Anto un carta a bini: nan a 
haya e regalo (invitacion) cu nan 
tabata tin mag di bay cas di 
Cantinflas na Mexico. E ta un cas 
grandi den sero, anto e honor 
tabata di bishita e cas y shake 
hand cu Cantinflas. Y despues nan 
a biaha pa algun convention 
atrobe cu High Notes pa bay toca. 
Nan a biaha cu gobiemo y a toca 
cinco dia na Florida, Tampa y 
Jacksonville. Bo ta bay cu bus 



The Dedhalavie Comho 


core cinco ora, bini Amba un dia, 
despues nan ta toca cinco luga na 
e parti norte America, New York, 
New Jersey, tur e luganan ey. 
Amado a dirigi e festival Voz i 
Landia pa trinticinco aña. Tabatin 
un festival cu tabata organisa cu 
yama Voz di Oro. Ta e festivalnan 
manera Voz di Oro y tambe OTI ta 
buta cu e exigencia ta bira halto. 


Ariba disconan di Dedhalavie. 
Amado tabatin e suerte cu na 
Radio Continente na Caracas 
unda a bay haci grabacion, for 
di e tempo ey caba, bo ta mira 
e tecniconan ta lesa musica. E 
tempo ey ta disco di largo 
duracion (longplay) so tabatin. 
Dedhalavie tabatin un cancion 
cu yama “Hende di Money”. 
Hende di money e coro tabata 
pero e tabata zona manera 
“hende di mondi”. Anto nan a 
yama na radio pa stop e. Amado 
tabata encarga cu e preparacion 
di cd, esta composicion y 
areglonan di Dedhalavie. Dus tur 
cantica, si Dhaddy traha un 
cantica, e ta cant’e y Amado ta 
tende y ta scirbie. Si ta un cantica 


cu Lando ta bay canta, Lando ta 
cant’e cu su guitara, Amado ta 
tende y ta scirbie. Amado tabata 
combina deporte di futbol y toca 
anochi den hotel. Na edad jong 
Amado a perde stem door di toca y 
canta den casino. E mes no tabata 
huma, pero e huma den casino a 
afecta su stem dado momento di su 
carera musical. Pero despues el a 
haya lesdi un profesora di Berklee 
con pa uza su diafragma. E1 a 
ricibi tratamento di logopedista y 
cantante Abath tambe. Su dokter 
na Boston a bis’e cu e lo no por 
canta mas. E1 a bisa e dokter cu 
Dios ta bay yud’e pa e bira bon pa 
e por sigui canta. Te awe ainda 
Amado ta cantando. 



Amaflo Rosina tabata combina 
deporte di futbol y toca anochi 
den tiotel 


Dedhalavie tabatin un cancion cn yama “Hende dl Money” 

Hende di money e coro tabata pero e tabata zona manera “hende di 
mondi”. Anto nan a yama na radio pa stop e. 

E parti Internacional 

Amado a toca cu Trio Huasteca na Hawaii, Venezuela y Corsou diferente biaha. Cu Dedhalavi el a 
graba tur e disconan den exterior. Entre otro el a graba na Radio Continente na Caracas. A graba na 
Baranquilla y despues na Bogota. A toca cinco dia na Florida, Tampa y Jacksonville cu High Notes, y cinco 
dia na New York y New Jersey. 


Grabacion realisa 


Cu Dedhalavi Amado tin cancion nan propio 
composicion cu a graba na Venezuela y tambe 
Colombia. 


Grupo musical cu a iorma parti 

Grupo musical cu a forma parti di dje ta na cuminsamento cu Steelpan na Hotel, Despues a toca cu Willi 
Tjong A Jong, The Untouchables, Trio Huasteca, Dedhalavi, despues a bay Holliday Inn pa forma High 
Notes, despues a bay toca cu Pancho Bonariba den orkesta. Despues banda nan chikito a wordo forma pa toca 
happy hours. 

Sugerencia pa iuturo generacion 

Amado ta bisa cu tin masha hopi talento na Aruba. E ta kere tabatin hopi den nos tempo tambe, pero e tempo 
aya, no tabata pone mucho atencion manera awor. Ta sugeri e hubentud pa tuma les. Tuma les di musica, no 
laga un “you tube” cu tur e sort’i cosnan ey bisa bo cu bo ta siña. Bo ta siña algo berdad, pero tuma les! Tuma 
les for di un hende, anto bo ta combin’e cu cualkier mashin cu bo kier, pero tuma les y practica riba bo 
instrument pa bo por domin’e. Mi ta corda cu Montiel a yega di bisa cu un di e armanan mas grandi tabata cu 
bo mester por papia musica. Manera si bo bisa Amado bo ta toca, pero Amado ta bisa bo Amado kier papia un 
rato, dus nan ta bay coy la menor. Si mi bisa bo la menor, si bo no por bisa amado e tres nootnan di la menor, 
anto e ora nos tin un problema. Bo ta tocando nan, pero bo no por bisa mi ta kico bo ta toca? E ta fout! Tur 
loke bo haci mester por ta vocalisa. Pues muchanan tin cu siña e nootnan pakico e ta minor, pakico e ta major, 
pakico e ta dominante septima etc. 


Homenahe pa Amado Rosina 




Amado Rosina a toca Flauta den grabacion di 
The Dedhaiavie Combo 



Amado Rosina ta toca Steelpan 

